Id-Deċiżjoni tal-Kummissjoni
tas-17 ta' Ottubru 2001
li temenda l-Annessi mad-Deċiżjoni tal-Kunsill 97/101/KE li tistabbilixxi skambju reċiproku ta' informazzjoni u data minn networks u stazzjonijiet individwali li jkejjlu tniġġiż ambjentali ta' l-arja fl-Istati Membri
(innotifikat taħt id-dokument numru K(2001) 3093)
(Test b'relevanza għaż-ŻEE)
(2001/752/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 97/101/KE tas-27 ta' Jannar 1997 li tistabbilixxi skambju reċiproku ta' informazzjoni u data minn networks u stazzjonijiet individwali li jkejjlu tniġġiż ambjentali ta' l-arja fl-Istati Membri [1], u b'mod partikolari l-Artikolu 7 tiegħu,
Billi:
(1) Id-Deċiżjoni 97/101/KE tistabbilixxi sistema għall-iskambju reċiproku ta' informazzjoni u data dwar tniġġiż ta' l-arja ambjentali.
(2) Huwa approprjat li jiġu emendati l-Annessi ma’ dik id-Deċiżjoni sabiex tiġi adattata l-lista ta' pollutanti koperti kif ukoll il-ħtieġiet dwar informazzjoni addizzjonali, validazzjoni u aggregazzjoni.
(3) Il-miżuri previsti f'din id-Deċiżjoni huma skond l-opinjoni tal-Kumitat stabbilit bl-Artikolu 12(2) tad-Direttiva tal-Kunsill 96/62/KE [2],
ADOTTAT DIN ID-DEĊIŻJONI:
Artikolu 1
L-Annessi mad-Deċiżjoni 97/101/KE huma sostitwiti bit-test fl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta' Ottubru 2001.